## **Раздел 3**

## **ПРОЕКТ НА ДОГОВОР**

Днес .................. 2019 г, в гр. Панагюрище между

**ОБЩИНА ПАНАГЮРИЩЕ**, със седалище и адрес на управление: гр. Панагюрище, пл. „20 - Април" №13, ЕИК 000351743, представлявана от Никола Иванов Белишки - Кмет на Община Панагюрище, Цветана Якова Якова – началник отдел „ФСДБ“ и главен счетоводител, наричана по-долу за краткост **ВЪЗЛОЖИТЕЛ**

и

**..........................................………..,** ЕИК……………......., със седалище: …………… и адрес на управление: ……………………………………………….…….., представляван от …………………………..............…., наричано по-долу за краткост **ИЗПЪЛНИТЕЛ**

в съответствие с резултатите от проведената обществена поръчка чрез събиране на оферти с обява с ID № ............... в РОП на АОП и съгласно одобрен протокол от Кмета на Община Панагюрище за определяне на изпълнител и на основание чл. 112 от ЗОП, се сключи настоящия договор за възлагане на обществена поръчка, наричан по-долу за краткост „Договор”, с който страните се споразумяха за следното:

**РАЗДЕЛ I. ПРЕДМЕТ НА ДОГОВОРА:**

**Чл.1. ВЪЗЛОЖИТЕЛЯТ** възлага, а **ИЗПЪЛНИТЕЛЯ** приема на свой риск, при условията на настоящия договор и срещу заплащането на цената по него да изготви „РАБОТЕН“ инвестиционен проект, да изпълни строителството и да осъществява авторски надзор по време на изпълнение на СМР до цялостно приключване на обект: **„Реконструкция на площад „Райна Княгиня“, гр. Панагюрище“**, в съответствие с Техническата спецификация на **ВЪЗЛОЖИТЕЛЯ** (Приложение № 1) и съгласно Оферта на **ИЗПЪЛНИТЕЛЯ** (Приложение № 2), съдържаща Техническото и Ценово предложение, които представляват неразделни части от настоящия договор.

**II. ЦЕНА, РЕД И СРОКОВЕ ЗА ПЛАЩАНЕ.**

**Чл. 2.** (1) За предоставянето на дейностите по чл.1, **ВЪЗЛОЖИТЕЛЯТ** се задължава да плати на **ИЗПЪЛНИТЕЛЯ** обща цена в размер на **.................. лв. (..........................) без ДДС** или .......................лв. (.............................) с ДДС, съгласно Ценово предложение на **ИЗПЪЛНИТЕЛЯ** и е образувана както следва:

1. Цена за **изготвяне на работен проект: ....................... /.................словом ........../ лв. без ДДС** **или …………….. лв. (словом: .................................................) с ДДС**

**2.** Цена за осъществяване на **авторски надзор по време на изпълнение на СМР до ……………… лв. без ДДС** или ……………..лв.(словом: ..........................................) с ДДС. В цената са включени всички разходи за изпълнението на авторския надзор, като, но не само:пътни, дневни, квартирни, командировъчни, възнаграждение и т.н.**;**

3. Цена за извършване на **строително-ремонтните работи** в размер на …………..лв.(словом: ............................................................) без ДДС или ……………..лв.(словом: .................................................) с ДДС.

 (2) Стойността по ал.1 е окончателна и не подлежи на промяна в процеса на изпълнение на договора, освен в случаите по чл. 116 от ЗОП.

1. В стойността по ал. 1 са включени всички разходи по изпълнение на дейностите, услугите, и др., нужни за качественото изпълнение на предмета на обществената поръчка, включително възнаграждения на проектантския екип, цената на вложените материали, извършените работи и разходите за труд, механизация, енергия, складиране и други свързани с изпълнението на поръчката, както и такси, печалби, застраховки и всички други присъщи разходи за осъществяване на дейностите, включени в предмета на поръчката.
2. В случай, че изпълнението на Договора налага извършването на разходи за заплащане на държавни, местни, нотариални или други такси, такива разходи не се считат за включени в Цената и се заплащат директно от **ВЪЗЛОЖИТЕЛЯ** по указание от **ИЗПЪЛНИТЕЛЯ** или от **ИЗПЪЛНИТЕЛЯ** за сметка на **ВЪЗЛОЖИТЕЛЯ**. В последния случай, направените от **ИЗПЪЛНИТЕЛЯ** разходи се възстановяват на **ИЗПЪЛНИТЕЛЯ** от **ВЪЗЛОЖИТЕЛЯ** срещу представяне на отчетен документ, издаден на името на **ВЪЗЛОЖИТЕЛЯ.**

**Чл. 3. (1)** Плащанията по настоящия договор се извършват, както следва:

1. Плащане на договорената цена по чл. 2, ал. 1, т. 1, на база подписан двустранен протокол за приемане на проекта по реда на чл. 9, ал. 4 и представена фактура от **ИЗПЪЛНИТЕЛЯ**.
2. Плащане на договорената цена по чл.2, ал.1, т.3, поетапно до достигане на 95 (деветдесет и пет)% от предложена цена за изпълнение на СМР без ДДС, на база действително извършени дейности въз основа на представени от **ИЗПЪЛНИТЕЛЯ** сметка/протокол обр.19 и актове и протоколи по Наредба № 3 на Министерството на регионалното развитие и благоустройството /МРРБ/ от 2003 г. за съставяне на актове и протоколи по време на строителството, одобрени от упълномощено лице от страна на **ВЪЗЛОЖИТЕЛЯ**, изпълняващо инвеститорски контрол и от Консултанта, упражняващ строителен надзор. Срокът за одобряване на представените документи за извършените строително-монтажни работи от страна на **ВЪЗЛОЖИТЕЛЯ** е 5 работни дни, считано от датата на представянето им. **ВЪЗЛОЖИТЕЛЯТ** извършва плащането в срок до 30 (тридесет) календарни дни след одобряване на представените документи и представяне на оригинална фактура от страна на **ИЗПЪЛНИТЕЛЯ**, подписана от упълномощено длъжностно лице на **ВЪЗЛОЖИТЕЛЯ**.
3. Плащането на договорената цена по чл. 2, ал. 1, т. 2 за упражнен авторски надзор се извършва на база протокол за извършване на авторски надзор, подписан от възложител, строителен надзор и проектант и оригинални фактури на стойност до цената по чл. 2, ал.1, т.2 от договора;

(2) Всички плащания се извършват в български лева, по банков път, в срок до 30 (тридесет) календарни дни след представяне на последния от посочените документи.

**Чл. 4.** (1) Всички плащания в полза на **ИЗПЪЛНИТЕЛЯ** се извършват но следната банкова сметка:

IBAN:………………………….. BIC:…………………… при Банка:....................................................

1. **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени в сметката по ал. 1 в срок от 3 (три) работни дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се плащанията са надлежно извършени.

**Чл. 5.** (1) В случай, че по настоящият договор има сключен/и договор/и за подизпълнение, **ВЪЗЛОЖИТЕЛЯТ** извършва окончателното плащане след като получи от **ИЗПЪЛНИТЕЛЯ** доказателства, че е заплатил на подизпълнителя/ите всички работи, приети по реда на Раздел V от договора.

(2) Горната алинея не се прилага, когато **ИЗПЪЛНИТЕЛЯТ** представи на **ВЪЗЛОЖИТЕЛЯ** доказателства, че договорът за подизпълнение е прекратен, или работата или част от нея не е извършена от подизпълнителя.

**Чл. 6.** Забавянето на плащания от страна на **ВЪЗЛОЖИТЕЛЯ** не е основание за спиране или забавяне на дейностите по договора от страна на **ИЗПЪЛНИТЕЛЯ**.

**Чл. 7.** (1) При преобразуване на **ИЗПЪЛНИТЕЛЯ** в съответствие със законодателството на държавата, в която е установен, Възложителят сключва договор за продължаване на настоящия договор с правоприемник. Договорът за продължаване на договора на настоящата обществена поръчка се сключва само с правоприемник, за когото не са налице обстоятелствата по чл. 54 от ЗОП и изискванията относно критериите за подбор. С договора с правоприемника не може да се правят промени в договора за настоящата обществена поръчка. Когато при преобразуването дружеството на първоначалния **ИЗПЪЛНИТЕЛ** не се прекратява, то отговаря солидарно с новия **ИЗПЪЛНИТЕЛ** - правоприемник.

(2) При преобразуване на **ИЗПЪЛНИТЕЛЯ**, ако правоприемникът не отговаря на изречение второ от предходната алинея, договорът за обществената поръчка се прекратява по право, като **ИЗПЪЛНИТЕЛЯТ**, съответно правоприемникът дължи обезщетение по общия исков ред.

(3) **ИЗПЪЛНИТЕЛЯТ** на преобразуваното дружество /фирма/ представя доказателства във връзка с ал. 1 на чл. 7 от този раздел.

**III.** **СРОК ЗА ИЗПЪЛНЕНИЕ НА ДОГОВОРА**

**Чл. 8.** (1)Страните определят срокове за изпълнение предмета на договора, съгласно Техническото предложение на ИЗПЪЛНИТЕЛЯ - Приложение № 2, неразделна част от договора:

1. Срок за изготвяне на инвестиционния проект (работна фаза), \_\_\_\_\_\_\_\_\_\_\_\_\_\_\_\_\_\_\_\_ **(словом\_\_\_\_\_\_\_\_\_\_\_\_\_\_\_) календарни дни** от подписване на договора.

2. Срок за изпълнение на предвидените в проекта СМР \_\_\_\_\_\_\_\_\_\_\_\_\_\_\_\_\_\_\_\_ **(словом\_\_\_\_\_\_\_\_\_\_\_\_\_\_\_) календарни дни.**  Срокът започва да тече от датата на подписване на Протокола за откриване на строителната площадка и определяне на строителната линия и ниво на строежа - Приложение № 2а към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството и приключва с подписването на Констативен акт за установяване годността за приемане на строежа - Приложение № 15 към чл. 7, ал. 3, т. 15 от цитираната Наредба.

(2) Срокът по ал.1, т.2 спира да тече за времето за което по законоустановения ред е съставен акт за установяване състоянието на строежа при спиране на строителството (Приложение №10) по Наредба №3/31.07.2013г. за съставяне на актове и протоколи по време на строителството. След съставяне на акт за установяване състоянието на строежа при продължаване на строителството (Приложение №11) , продължава да тече срокът по договора.

(3) Сроковете, свързани с задълженията на **ИЗПЪЛНИТЕЛЯ** относно проектирането спират да текат в следните случаи:

1. при необходимост от съгласуване или одобряване на предварителни начални разработки или проектна част, за времето на съгласуването, одобряването;

2. при бездействие на орган и/или администрация, ако действието е от значение за започване или реализиране на изпълнението;

3. при възникване на непредвидено обстоятелство, за което страните са подписали констативен протокол, за чийто непредвиден характер страните са съгласни и влияе на започването или реализирането на изпълнението;

4. срокът не тече за времето на забавянето, заради преработване на вече готови фази или части от проект/и, наложени от промени в нормативните актове, регулиращи съответната материя;

5. срокът не тече за времето на забавянето, когато забавата е причинена поради виновно действие или бездействие на **ВЪЗЛОЖИТЕЛЯ** - до неговото преустановяване или когато **ВЪЗЛОЖИТЕЛЯ** поиска промени в работата, които изменят предадено задание за проектиране и/или одобрени от него решения или предшестващи фази.

(4) Срокът се продължава след съгласуването и/или одобряването и/или изпращането на писмени указания (забележки, пропуски, допълнения или препоръки) от ВЪЗЛОЖИТЕЛЯ до **ИЗПЪЛНИТЕЛЯ**, ако има такива или след извършване на необходимото действие от орган или администрация, обуславящо започването и/или реализацията на изпълнението или след отпадане на непредвидените обстоятелства или след отпадане на друго препятствие по чл. 2, ал.3.

(5) Обстоятелствата по ал. 3 и ал. 4 се документират чрез двустранно подписан протокол между страните.

**IV.** **ПРЕДАВАНЕ И** **ПРИЕМАНЕ НА РАБОТИТЕ**

**Чл. 9**. (1) **ИЗПЪЛНИТЕЛЯ** предава с протокол изготвения работен проект, оформен съгласно чл.139, ал.3 от ЗУТ, както следва:

 - чертежите в оригинал на хартиен носител, с мокри печати и подписи, в папки и текстовата част – обяснителни записки във формат А4, всички таблици и количествени сметки – във вид удобен за размножаване – 2 броя комплекти;

 - електронен носител (CD) – 1 броя, с цялата информация, в подходящ за размножаване формат; чертежите във формат DWG, а текстовата част – Word и Excel.

(2) **ВЪЗЛОЖИТЕЛЯТ** e длъжен да съгласува проекта с всички експлоатационни дружества и държавни органи според естеството на конкретния проект, ако такова съгласуване се изисква от действащото законодателство, както и да възложи изготвянето на оценка за съответствие с изискванията на чл. 169, ал. 1 и 3 от ЗУТ.

(3) Всички забележки към проектната документация, направени от **ВЪЗЛОЖИТЕЛЯ**, контролни и съгласувателни органи по ЗУТ, се отстраняват за сметка на проектанта. Преработената проектна документация се предава на възложителя в 7 дневен срок след уведомяването на проектанта за изисканото.

(4) След приемане на работния проект без забележки от **ВЪЗЛОЖИТЕЛЯ** , **ИЗПЪЛНИТЕЛЯТ** предава 4 броя пълни комплекти от проекта на хартиен носител и 2 бр. на електронен носител (CD), оформени по начина описан в ал.2.

(5) **ВЪЗЛОЖИТЕЛЯТ** приема изпълнението на дейност по договора за обществена поръчка, за която **ИЗПЪЛНИТЕЛЯТ** е сключил договор за подизпълнение, в присъствието на изпълнителя и на подизпълнителя.

**Чл. 10. (1) ВЪЗЛОЖИТЕЛЯТ** приема упражнения авторски надзор с протокол за извършване на авторски надзор, подписан от възложител, строителен надзор и проектант.

**Чл. 11.** (1) Предаването на предвидените и изпълнени СМР, предмет на настоящия договор се извършва със съставяне на Протокол обр.15, който удостоверява: количество СМР, качество и стойност на извършената работа и вложените материали, налични недостатъци, срокове за тяхното отстраняване, както и дали е спазен срокът за изпълнение на настоящия договор. При приемане на изпълнението на СМР, за която изпълнителят е сключил договор за подизпълнение се извършва в присъствието на **ИЗПЪЛНИТЕЛЯ** и подизпълнителя.

(2) Сроковете за отстраняване на констатираните недостатъци не се отразяват на крайния срок, уговорен в настоящия договор.

 (3) За извършените СМР се съставят актове и протоколи, съгласно ЗУТ и Наредба № 3/31.06.2003 г. за съставяне на актове и протоколи по време на строителството. Актовете се подписват от длъжностни лица от община Панагюрище.

**Чл. 12.** Когато **ИЗПЪЛНИТЕЛЯТ** се е отклонил от поръчката или работата му е с недостатъци, **ВЪЗЛОЖИТЕЛЯТ** има право да откаже нейното приемане и заплащането на част или на цялото възнаграждение, докато **ИЗПЪЛНИТЕЛЯТ** не изпълни своите задължения по договора.

**Чл. 13.** В случаите по предходния член, когато отклоненията от поръчката или недостатъците на работата са съществени, Възложителят разполага с едно от следните права по избор:

1. Да определи подходящ срок, в който **ИЗПЪЛНИТЕЛЯТ** безвъзмездно да поправи работата си;
2. Да отстрани сам за сметка на **ИЗПЪЛНИТЕЛЯ** отклоненията от поръчката, респективно недостатъците на работата.
3. Да поиска намаление на възнаграждението, съразмерно с намалената цена или годност на изработеното.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 14.** (1) **ИЗПЪЛНИТЕЛЯТ** се задължава:

1. Да изпълни качествено в определените срокове предмета на поръчката, като организира и координира цялостния процес на изпълнение в съответствие с изискванията на ЗУТ, инвестиционния проект и действащата нормативна база.

2. Да разработи инвестиционния проект (работна фаза) в обем и съдържание съгласно изискванията на Наредба № 4 от 21.05.2001 г. за обхвата и съдържанието на инвестиционните проекти, чрез квалифицираните лица, посочени в офертата. Проектната документация да бъде придружена с обяснителна записка, статически изчисления и оразмеряване, количествени сметки, графични приложения и др.

3. Да представи проекта във фаза „работна” на хартиен носител в пет екземпляра и два на електронен носител CD /формати DWG, PDF, XLS и WORD/

4. ИЗПЪЛНИТЕЛЯТ е длъжен при изпълнение на възложените му строителни и монтажни работи да влага качествени материали, отговарящи на изискванията на БДС и европейските стандарти. Качеството на влаганите материали ще се доказва с протоколи и/или сертификати, които се представят от ИЗПЪЛНИТЕЛЯ. Влаганите материали трябва да бъдат придружени с декларация за съответствие на строителния продукт от производителя или от неговия упълномощен представител (съгласно Наредба за съществените изисквания към строежите и оценяване съответствието на строителните продукти), издадена на база протоколи от изпитване в акредитирана строителна лаборатория, с указания за прилагане на български език, съставени от производителя или от неговия упълномощен представител.

5. При влагане на местни материали в обекта предварително да се представи на ВЪЗЛОЖИТЕЛЯ за одобрение сертификат за годността на материала от съответния източник, издаден от оправомощена лаборатория. При влагане на нестандартни материали в обекта те трябва да бъдат изпитани в лицензирани лаборатории и да притежават сертификат за приложимост от съответния държавен контролиращ орган /ДКО/.

6. ИЗПЪЛНИТЕЛЯТ носи отговорност, ако вложените материали или оборудване не са с нужното количество и/или влошат качеството на извършените дейности на обекта като цяло.

7. ИЗПЪЛНИТЕЛЯТ се задължава да коригира, респ. замени изцяло за своя сметка некачествено извършените работи и некачествените материали, като гаранционните срокове са не по-малки от посочените в чл. 20, ал. 4 от Наредба № 2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и фирмена гаранция за доставените съоръжения и оборудване и за ново посадената растителност …………………..(…словом…) месеца.

8. Да извърши строителството на обекта, като спазва одобрения работен инвестиционен проект и изискванията на проектантските, строителните, техническите и технологични правила, нормативи и стандарти за съответните дейности.

9. Да предаде изработеното на ВЪЗЛОЖИТЕЛЯ, като до приемането му от последния полага грижата на добър стопанин за запазването му.

10. Извършените СМР ще се приемат от представители на ВЪЗЛОЖИТЕЛЯ и ще се придружават от необходимите актове по Наредба № 3 на МРРБ за съставяне актове и протоколи по време на строителството, протоколи и финансово-счетоводни документи. ВЪЗЛОЖИТЕЛЯТ, чрез свои представители ще осъществява инвеститорския контрол по време на изпълнение на строителството на видовете СМР и ще прави рекламации за некачествено свършените работи.

11. ИЗПЪЛНИТЕЛЯТ е длъжен сам и за своя сметка да осигурява спазване на изискванията на:

- Наредба № 2 от 31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 31.07.2003г. за съставяне на актове и протоколи по време на строителството;

- Закон за националната стандартизация, Закон за техническите изисквания към продуктите, Наредба за съществените изисквания към строежите и оценяване съответствието на строителните продукти, приета с ПМС №325 от 2006г.;

-. Закона за здравословни и безопасни условия на труд /ЗЗБУТ/ и Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.

-. Закона за управление на отпадъците и Наредба за управление на строителните отпадъци и за влагане на рециклирани строителни материали /ДВ бр. 89 от 13.11.2012 г./.

12. Строителят трябва да се снабди с всички видове разрешителни за навлизане на автотранспорт и механизация в зоната на обекта.

13. Да обезопасява и сигнализира строителната площадка, при спазване изискванията на Наредба № 16/23.07.2001 г. за временна организация на движението при извършване на строителство и ремонт на пътища и улици, като изготви проекти за ВОД по Наредба № 16 (при необходимост).

14. ИЗПЪЛНИТЕЛЯТ се задължава по време на строителството да спазва изискванията на чл. 74 ЗУТ.

15. По време на строителството да спазва: действащите в страната нормативни документи и стандарти, както и изискванията за безопасни условия на труд и опазване на околната среда. Да осигурява сам и за своя сметка безопасността на движението по време на ремонтните работи и да спазва изискванията на плана за безопасност и здраве, към работния проект на обекта.

16. ИЗПЪЛНИТЕЛЯТ е длъжен при извършване на СМР да опазва подземната и надземната техническа инфраструктура и съоръжения. При нанасяне на щети да ги възстановява за своя сметка в рамките на срока на изпълнението СМР по настоящия договор.

17. Всички санкции, наложени от общински и държавни органи, във връзка със строителството са за сметка на ИЗПЪЛНИТЕЛЯ. Всички вреди, нанесени на трети лица при изпълнение на строителството се заплащат от ИЗПЪЛНИТЕЛЯ.

18. Да осигури на ВЪЗЛОЖИТЕЛЯ възможност да извършват контрол по изпълнението на дейностите, предмет на договора.

19. Да отстрани за своя сметка всички установени дефекти, както и да отстрани допуснати грешки, ако такива бъдат констатирани на всеки етап от приемането, в срок посочен от възложителя в писмено уведомяване, както и да изпълнява всички нареждания на ВЪЗЛОЖИТЕЛЯ по предмета на договора.

20. След приключване на строително-монтажните работи /СМР/ и преди организиране на процедурата за установяване годността на строежа, строителната площадка трябва да бъде изчистена и околното пространство - възстановено .

21. ИЗПЪЛНИТЕЛЯТ се задължава да води пълно досие на обекта (протоколи и актове по Наредба № 3 от 2003 год. за съставяне на актове и протоколи по време на строителство) и при нужда да го предоставя на ВЪЗЛОЖИТЕЛЯ и контролните органи, както и да съдейства при взимане на проби, извършване на замервания, набиране на снимков материал, да осигури достъп до обекта и цялата документация;

22. ИЗПЪЛНИТЕЛЯТ се задължава своевременно да изготвя и представя на упражняващия строителен надзор, изготвените от него актове (Образец 12) по Наредба № 3 от 2003 за установяване на всички видове СМР, подлежащи на закриване.

23. ИЗПЪЛНИТЕЛЯТ се задължава да информира ВЪЗЛОЖИТЕЛЯ за възникнали проблеми при изпълнение на договора и за предприетите мерки за тяхното решаване.

24. ИЗПЪЛНИТЕЛЯТ се задължава по време на строителството да извърши всички работи по отстраняване на допуснати от него грешки и недобре извършени работи, констатирани от ВЪЗЛОЖИТЕЛЯ, както и да отстранява всички появили се дефекти през гаранционния срок, констатирани съвместно с ВЪЗЛОЖИТЕЛЯ след неговото писмено уведомление;

25. ИЗПЪЛНИТЕЛЯТ е длъжен своевременно да уведомява ВЪЗЛОЖИТЕЛЯ за всички обстоятелства, които създават реални предпоставки за забавяне или спиране изпълнението на строително-монтажните работи и други дейности на обекта;

26. Да влага качествени материали, оборудване и строителни изделия, съобразно предвижданията на техническия проект, както и да извършва качествено СМР. Същите трябва да отговарят на техническите изисквания и на количествата, определени в техническия проект, както и на изискванията по приложимите стандарти. ИЗПЪЛНИТЕЛЯТ носи отговорност, ако вложените материали не са с нужното качество;

27. Да ограничи действията на своя персонал и механизация в границите на строителната площадка, като не допуска навлизането им в съседни терени;

28. Да отстранява своевременно всички недостатъци в изпълнението констатирани от ВЪЗЛОЖИТЕЛЯ или строителния надзор;

29. Да застрахова и поддържа валидна за целия срок на договора застраховка за професионална отговорност по чл. 171 за проектиране и строителство и следващите от ЗУТ, покриваща минималната застрахователна сума за вида строеж - предмет на поръчката или еквивалентна за чуждестранните участници;

30. Да не разгласява пред трети лица факти, обстоятелства, сведения и всяка друга информация, относно дейността на ВЪЗЛОЖИТЕЛЯ, които е узнал във връзка или по повод изпълнението на договора, освен в предвидените случаи;

31. При заявени подизпълнители в офертата да отговаря за извършената от подизпълнителите си работа, когато е ангажирал такива, като за своя;

32. Да сключи договори за подизпълнение с посочените в офертата му подизпълнители в срок от 10 календарни дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

33. В срок от 3 дни след сключване на допълнително споразумение за замяна на посочен в офертата подизпълнител ИЗПЪЛНИТЕЛЯТ е длъжен да изпрати допълнителното споразумение на възложителя, заедно с доказателствата, че са изпълнени условията на чл. 66, ал. 2 и 11 ЗОП.

 **(2)**  **ИЗПЪЛНИТЕЛЯТ** има право:

1. да получи дължимото възнаграждение по определения в раздел II от настоящия договор начин и размер;
2. да иска от **ВЪЗЛОЖИТЕЛЯ** необходимото съдействие за осъществяване на дейностите, предмет на договора;
3. да изисква и получава наличните изходни данни за проектиране. **ИЗПЪЛНИТЕЛЯТ** има право да изисква необходимото съдействие за осъществяване на работата по договора, включително предоставяне на нужната информация и документи за изпълнение на договора.
4. да иска приемане на дейностите чрез подписване на протоколи от представител на **ВЪЗЛОЖИТЕЛЯ**.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 15. (1) ВЪЗЛОЖИТЕЛЯТ** е длъжен:

1. по всяко време да извършва проверка на качеството на извършваните дейности, както и да контролира изпълнението на договора, без да затруднява работата на **ИЗПЪЛНИТЕЛЯ**. Указанията на **ВЪЗЛОЖИТЕЛЯ** по изпълнението са задължителни за **ИЗПЪЛНИТЕЛЯ**, освен ако не са в нарушение на нормативни изисквания или водят до съществено отклонение от Техническата спецификация;

2. да заплати на **ИЗПЪЛНИТЕЛЯ** съответното възнаграждение за изпълнената доставка и монтаж, съгласно раздел II от настоящия договор.

 3. да определи представител/и от своята администрация, които да контактуват с **ИЗПЪЛНИТЕЛЯ** и/или негови представители, служители, проектанти, членове на екипа и които да указват необходимото съдействие и представят необходимите изходни данни.

 4. да осигури достъп на **ИЗПЪЛНИТЕЛЯ** до обекта и да съдейства за изпълнението на проектните разработки и строителството, както и да определи служители, които ще подписват необходимите протоколи.

**(2)**  **ВЪЗЛОЖИТЕЛЯТ** има право:

 1. да изисква от ИЗПЪЛНИТЕЛЯ да изпълнява всяка от дейностите по договора в срок и без отклонения, съгласно предложения срок.

 2. да упражнява контрол по изпълнението на този договор чрез упълномощени от него лица, като извършва проверка във всеки момент от изпълнението на договора относно качество и количества, без това да пречи на оперативната дейност на ИЗПЪЛНИТЕЛЯ.

 3. да прави рекламации при установяване на некачествена работа, която не е в съответствие с Техническата спецификация, с Техническото предложение на изпълнителя и с работния проект, както и да не извършва плащане за вложен материал или свършена работа, в случай, че е некачествена и не отговаря на изискванията на ВЪЗЛОЖИТЕЛЯ.

 4. да задържи и/или усвои гаранцията за изпълнение или съответна част от нея при неизпълнение от страна на ИЗПЪЛНИТЕЛЯ на клаузи от договора и/или да получи неустойка в размер, определен в раздел Неустойки от настоящия договор.

 5. да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

 6. да изисква от **ИЗПЪЛНИТЕЛЯ** всички необходими документи за цялостното последващо използване на проекта и негови съставни части.

 7. да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители.

**VII. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 16.** (1) Изпълнителят гарантира изпълнението на произтичащите от настоящия договор свои задължения с гаранция за добро изпълнение в размер на ....................лв. /.........словом/, представляващи 2 % /два процента/ от стойността на договора без ДДС. Паричната сума се внася по сметка на ВЪЗЛОЖИТЕЛЯ:

Банка: ............................................

IBAN: ..............................................

BIC: ...........................................

(2) Гаранцията се представя под формата на:

а. парична сума, внесена по сметката на община Панагюрище;

б. банкова гаранция. В случай, че се представя банкова гаранция, същата трябва да е безусловна и неотменима, в нея да е записано името на договора и да е със срок на валидност минимум 60 календарни дни, след крайния срок на договора;

в. застраховка, която обезпечава изпълнението чрез покритие на отговорността на изпълнителя. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката не може да бъде използвана за обезпечение на отговорността на изпълнителя по друг договор. Застраховката следва да е със срок на валидност минимум 60 календарни дни, след крайния срок на договора;

(3) ИЗПЪЛНИТЕЛЯТ се задължава най-късно 15 (петнадесет) календарни дни преди изтичане срока на валидност на банковата гаранция за изпълнение или на застраховката, същата да се продължи, съобразно удължаване на времетраенето на договора при условията на настоящия договор.

(4) ВЪЗЛОЖИТЕЛЯТ може да задържи и/или усвои гаранцията за изпълнение или част от нея в случай на едно /няколко неизпълнения на задължения по договора.

 (5) ВЪЗЛОЖИТЕЛЯТ освобождава гаранцията за изпълнение на договора, както следва:

1. 50% от стойността на гаранцията в 60 /шестдесет/ дневен срок след констатиране от страна на Възложителя на пълно, точно и добро изпълнение и издадено Удостоверение за въвеждане в експлоатация/ Разрешение за ползване;

2. ИЗПЪЛНИТЕЛЯТ издава банкова гаранция за останалите 50 % от стойността на гаранцията със срок на валидност 30 /тридесет/ дена след изтичане на гаранционните срокове по чл. 14, ал. 1, т. 7 от договора.

(6) ВЪЗЛОЖИТЕЛЯТ освобождава гаранцията за изпълнение, без да дължи лихви за периода, през който средствата са престояли законно при него.

(7) Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**VIII. ОТГОВОРНОСТ ПРИ ЗАБАВА. НЕУСТОЙКИ**

**Чл. 17.** (1)При забава в изпълнението от страна на **ИЗПЪЛНИТЕЛЯ**, той дължи неустойка в размер на 0,2% (нула цяло и две десети) на ден от стойността на договора, но не повече от 20 % (двадесет на сто) върху същата.

1. **ВЪЗЛОЖИТЕЛЯТ** безусловно удържа дължимите му неустойки от плащания към **ИЗПЪЛНИТЕЛЯ**, като усвоява и гаранцията за изпълнение.

**Чл. 18.** При забава на **ВЪЗЛОЖИТЕЛЯ** в плащане по настоящия Договор, същият дължи заплащането на законната лихва за забавата, начислена върху стойността на забавено плащане.

**Чл. 19.** Неизправната страна дължи реално изпълнение, като страните запазват правото си да търсят обезщетение за вреди по общия ред, ако тяхната стойност е по-голяма от неустойките по този договор.

**IX. ПРЕКРАТЯВАНЕ НА ДОГОВОРА**

**Чл. 20.** Настоящият договор се прекратява:

(1) с извършване и предаване на договорените работи;

(2) по взаимно съгласие между страните, изразено писмено;

(3) едностранно, без предизвестие, при виновно пълно неизпълнение на задълженията на **ИЗПЪЛНИТЕЛЯ** по настоящия договор.

(4) когато е необходимо съществено изменение на поръчката, което не позволява договорът да бъде изменен на основание чл. 116, ал. 1 ЗОП;

(5) когато се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1 ЗОП, въз основа на които е следвало да бъде отстранен от процедурата;

(6) В случаите по ал. 5 възложителят не дължи обезщетение за претърпените вреди от прекратяването на договора или рамковото споразумение.

(7) Възложителят има право да прекрати без предизвестие договор за обществена поръчка при възникване на обстоятелствата по ал. 5.

**Чл. 21.** **ВЪЗЛОЖИТЕЛЯТ** може по всяко време до завършване и предаване на обекта да се откаже от договора и да прекрати действието му. В този случай той е длъжен да заплати на **ИЗПЪЛНИТЕЛЯ** стойността на действително извършените до момента на отказа работи, приети с подписан приемо-предавателен протокол за действително изпълнени работи.

**Чл. 22.** Ако **ИЗПЪЛНИТЕЛЯТ** просрочи предаването на обекта с повече от 30 (тридесет) дни или не извършва строителните и монтажни работи по уговорения начин и с нужното качество, **ВЪЗЛОЖИТЕЛЯТ** може да развали договора. За претърпените вреди **ВЪЗЛОЖИТЕЛЯТ** може да претендира обезщетение.

**Чл. 23.** **ВЪЗЛОЖИТЕЛЯТ** може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

**X. АВТОРСКИ ПРАВА**

**Чл. 24. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на **ВЪЗЛОЖИТЕЛЯ** в същия обем, в който биха принадлежали на автора. **ИЗПЪЛНИТЕЛЯТ** декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че **ВЪЗЛОЖИТЕЛЯТ** и/или **ИЗПЪЛНИТЕЛЯТ** установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за **ВЪЗЛОЖИТЕЛЯ** използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3) ВЪЗЛОЖИТЕЛЯТ** уведомява **ИЗПЪЛНИТЕЛЯ** за претенциите за нарушени авторски права от страна на трети лица в срок до 10 (*десет*) дни от узнаването им. В случай, че трети лица предявят основателни претенции, **ИЗПЪЛНИТЕЛЯТ** носи пълната отговорност и понася всички щети, произтичащи от това. **ВЪЗЛОЖИТЕЛЯТ** привлича **ИЗПЪЛНИТЕЛЯ** в евентуален спор за нарушено авторско право във връзка с изпълнението по Договора.

**(4) ИЗПЪЛНИТЕЛЯТ** заплаща на **ВЪЗЛОЖИТЕЛЯ** обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**XI. ЗАКЛЮЧИТЕЛНИ РАЗПОРЕДБИ**

**Чл. 25.** (1) Нито една от страните няма право да прехвърля правата и задълженията, произтичащи от този договор, освен в случаите по чл. 117 от ЗОП.

(2) Изменения на сключения договор за възлагане на обществена поръчка се допуска по изключение, при условията на чл. 194, ал.3 от Закона за обществените поръчки.

**Чл. 26.** Страните по този договор ще решават споровете, възникнали при или по повод изпълнението му, или свързани с неговото тълкуване, недействителност, неизпълнение или прекратяване по взаимно съгласие, с писмени споразумения, а при непостигане на съгласие, въпросът се отнася за решаване пред компетентния съд по реда на Гражданския процесуален кодекс.

**Чл. 27.** За неуредените въпроси в настоящият договор се прилага действащото българско законодателство.

**Чл. 28.** (1) Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ** са валидни, когато са изпратени по пощата (с обратна разписка) или по факс на посочения от съответната страна адрес или предадени чрез куриер, срещу подпис от приемащата страна. Всяка писмена комуникация, отнасяща се до този договор между **ВЪЗЛОЖИТЕЛЯ** и **ИЗПЪЛНИТЕЛЯ** трябва да посочва заглавието на договора и да бъде изпращана до лицата за контакти както следва:

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| **ОБЩИНА ПАНАГЮРИЩЕ** | **....................................** |
| *Адрес за кореспонденция:* | *Адрес за кореспонденция:* |
| гр. Панагюрище, ПК **4500** | .................................................... |
| **пл. 20-ти април 13**  | ..................................................... |
| тел.: **0357 60041** | тел.: ............................................. |
| факс: **0357 63068** | факс: .............................................. |
| e-mail: obstina@abv.bg**;** oba.panagyurishte@gmail.com | e-mail: ............................................. |
| *Отговорно лице:* | *Отговорно лице:* |
| ...................... – ………………………тел.: …………………………………... | ........................................................................тел.: |
| *Банкова сметка, от която ще се извършват плащанията по договора:* | *Банкова сметка, по която ще се извършват плащанията по договора:* |
| IBAN: ...................................................... | IBAN: ................................................... |
| BIC: ......................................................... | BIC: ....................................................... |
| Банка: .................................................... | Банка: ..................................................... |

(2) При промяна на посочените адреси, телефони и други данни, съответната страна е длъжна незабавно да уведоми другата в писмен вид. В противен случай, всички документи и известия, надлежно адресирани до посочения адрес за кореспонденция, ще се считат надлежно връчени.

**Чл. 29.**Неразделна част от договора са:

1. Техническа спецификация на ВЪЗЛОЖИТЕЛЯ.

1. Оферта на ИЗПЪЛНИТЕЛЯ (Техническо и Ценово предложение).

Настоящият договор се състави и подписа в три еднообразни оригинални екземпляра -един за ИЗПЪЛНИТЕЛЯ и два за ВЪЗЛОЖИТЕЛЯ.

**ВЪЗЛОЖИТЕЛ, ИЗПЪЛНИТЕЛ,**

**Никола Иванов Белишки**

*КМЕТ НА ОБЩИНА ПАНАГЮРИЩЕ*

**Цветана Якова Якова**

*ГЛАВЕН СЧЕТОВОДИТЕЛ*